Zaharije Trnavčević
Zaharije Trnavčević (Šabac, 2. januar 1926 - Beograd, 13. januar 2016) bio je srpski novinar i političar.

Karijera 
Zaharije Trnavčević je započeo novinarsku karijeru u listu Zadruga 1. decembra 1948. godine.

Godine 1964. počeo je radi na RTS-u, gde je ubrzo zatim počeo da vodi i Dnevnik.

Vodio je poljoprivrednu emisiju „Znanje imanje“ koja je kasnije prerasla u „Znanje na poklon“ na televiziji B92.

23. avgusta 2008. godine, povodom 50. godišnjice RTS-ovog Dnevnika, učestvovao je specijalnom izdanju te emisije kao čitač vremenske prognoze.

Osim novinarstva, bavi se publicistikom i književnošću, kao i politikom - kao član Demokratske stranke, bio je narodni poslanik na listi DOS-a i savetnik ministra poljoprivrede, a kao najstariji poslanik predsedavao je u januaru 2001. i prvim sazivom Skupštine Srbije nakon pada Miloševića. Demokratsku stranku je napustio 2010. godine.

Na izborima za Skupštinu Srbije, maja 2012. godine, izabran je za narodnog poslanika na listi "Preokret" koju je predvodila Liberalno-demokratska partija, te je, kao najstariji poslanik, predsedavao konstitutivnom sednicom novog saziva parlamenta 31. maja.

Vodio je TV emisiju Znanje na poklon, najpre na Televiziji B92 a potom na Happy TV.

Vratio se u Demokratsku stranku, i učestvuje na listi Demokratske stranke „Demokratija na staroj adresi“ na parlamentarnim izborima 2014. godine

Nagrade 
Zaharije Trnavčević je dobitnik više novinarskih nagrada:
 nagrada „Svetozar Marković“,
 nagrada Saveza novinara Jugoslavije „Moša Pijade“,
 nagrada saveza novinara Jugoslavije za životno delo,
 priznanja Privredni novinar godine za 2007. godinu.

Reference

Spoljašnje veze 

 Biografija Zaharija Trnavčevića na sajtu -{b92.net}-
 Zaharije Trnavčević na sajtu -{IMDb.com}-
 Preminuo Zaharije Trnavčević (B92, 13. januar 2016)

Srpski političari
Srpski novinari
Biografije, Šabac
Authority control